د پروان ولایت د افغانی سرې میاشتې نماینده ګۍ په ریاست کې د رضاکارانو ظرفیت لوړونې، د سره صلیب او سرې میاشتې نړیوال غورځنګ پېژندګلوی، دافغانی سرې میاشتې ټولنې تاریخچې، نښان، فعالیتونو او د کارکوونکو طرز سلوک (ښې رویې) په اړه دوه ورځنی ورکشاپ پیل شو! نن یکشنبه د روان ١٤٤٤ سپوږمیزکال د محرم الحرام میاشتې په ٢٧ مه چې د ۱۴۰٢ لمریزکال د زمری میاشتې له ٢٢ مې نېټې سره سمون لری د پروان ولایت سرې میاشتې نماینده ګۍ په ریاست کې د رضاکارانو ظرفیت لوړونې، د سره صلیب او سرې میاشتې نړیوال غورځنګ پېژندګلوی، د افغانی سرې میاشتې ټولنې تاریخچې، اووه ګونو اصولو، کاری اهدافو، فعالیتونو او د کارکوونکو طرز سلوک (ښې رویې) په اړه دوه ورځنی ورکشاپ د ظرفیت لوړونې د آمر ښاغلی رحیم الله قاضی زاده، د ښوونیزو اړتیاوو عمومی مدیر ښاغلی رحیم الله سمون، د سوانحو آمر او ترینر ښاغلی محمد صدیق شمس او ښاغلی استاذ عبدالجلیل یوسفزی له لوری د نماینده ګۍ ٢٣ تنو کارکوونکو او رضاکارانو ته پیل شو. د ورکشاپ د پیل نه وړاندې د مرکزی ریاست څخه راغلو مېلمنو د پروان ولایت د افغانی سرې میاشتې نماینده ګۍ ریاست د رٸیس ښاغلی ملا شمس الحق صادق صاحب سره ولیدل او د خپل کاری سفر موخه یې ورسره شریکه کړه چې رٸیس صاحب د دوی په راتګ خوښی وښوده او د یاد ورکشاپ په اړه یې له دوی څخه مننه وکړه چې د کارکوونکو او فعالو رضاکارانو د ظرفیت لوړونې په موخه دا ډول ګټور ورکشاپونه دایروی. له دې وروسته ورکشاپ د قران عظیم الشان د څو مبارکو ایتونو په تلاوت سره پیل او ورپسې د پروان ولایت د افغانی سرې میاشتې نماینده ګۍ ریاست د ښاغلی رٸیس له لوری د ورکشاپ ګډونوالو ته د ښه راغلاست ویلو ترڅنګ د یاد ښوونیز ورکشاپ په ارزښت خبرې وشوې او د کارکوونکو ترڅنګ یې له رضاکارانو غوښتنه وکړه ترڅو د ورکشاپ په جریان کې د تدریسی موادو په زده کړه کې متوجې اوسی. ورپسې د نماینده ګۍ د دعوت او ارشاد د مدیر ښاغلی حاجی محمد وحدت له لوری د اسلام مبارک دین له نظره د علم او پوهې په ارزښت مفصل بیان ترسره شو. له دې وروسته د ښاغلی محمد صدیق شمس له لوری د اجنډا مطابق د ورکشاپ د ګډونوالو معرفی ترسره او د تدریسی موادو د وړاندې کولو مخکې د ښاغلی رحیم الله سمون له لوری د ګډونوالو د ارزونې په موخه یوه لنډه ازموینه هم واخستل شوه چې له دې وروسته ښاغلی محمد صدیق شمس د سره صلیب او سرې میاشتې نړیوال غورځنګ د تاریخچې، رامنځته کېدو، سالفرینو د تاریخی پېښې، د ژنیو کمېټې او ژنیو قرارداد د منځته راتلو، د سره صلیب نړیوالې کمېټې، د سره صلیب او سرې میاشتې ملی ټولنو نړیوال فدراسیون د نښانونو او اووه ګونو اساسی اصولو په اړه تفصیلی خبرې وکړې چې ورپسې د ښاغلی عبدالجلیل یوسفزی له لوری د افغانی سرې میاشتې ټولنې د تاریخی پس منظر، تعریف، فعالیتونو، کاری اهدافو او د نښان د تاریخچې په اړه په اړه تفصیلی معلومات د ګډونوالو سره شریک شول. یاده دې وی چې د ورکشاپ په دوهمه ورځ به هم د پورتنیو موضوعاتو د دوام ترڅنګ د کارکوونکو د طرز سلوک(ښې رویې) په اړه هم تفصیلی معلومات د ورکشاپ له ګډونوالو سره شریک او د ورکشاپ په پای کې به رضاکارانو ته ستاینلیکونه هم ووېشل شی. د ورکشاپ ګډونوالو د ظرفیت لوړونې دا وړ روزنیز ورکشاپونه وستایل او د افغانی سرې میاشتې ټولنې د روزنیزو پروګرامونو څخه یې مننه او قدردانی وکړه. د پروان ولایت د افغانی سرې میاشتې نماینده ګۍ ریاست د نشراتو مدیریت